**Velkommen til huset!**

**Her følger lidt praktiske oplysninger: Ejendommen har en hjemmeside, hvor man kan finde informationer om husregler, bestyrelse, vicevært, faste håndværkere, ejendomsadministration og diverse: vestervalde.dk**

**Containere til dagrenovation, papir og pap/karton befinder sig i garagen i gården. Udenfor er opsat beholdere til bioaffald, plast, metal og elektronik.**

**Storskrald afhentes ca. en gang månedligt og henstilles ved mur til venstre for garage – viceværten sætter opslag på døre i opgange med dato. Vent venligst med at stille ting ned til weekenden før afhentning. Ekstra storskraldsafhentning kan bestilles ved henvendelse til vicevært.**

**Huset har en cykelkælder med nedgang, lige når man kommer ind i gården til venstre. Da vi er mange cyklister i huset, henstiller vi til, at man kun har én cykel pr. beboer. Cykler må også gerne stilles i gården.**

**Ekstranøgler til port/hoveddøre kan bestilles hos viceværten. Til hver lejlighed hører et kælder- eller loftsrum. Har de tidligere ejere glemt at oplyse om, hvilket der hører til lejligheden, kan man henvende sig til bestyrelsen.**

**Er der problemer med vandrør, fjernvarmerør og faldstammer (husets lodrette rør – de øvrige rør er ejernes eget ansvar), skal man henvende sig til viceværten, som rekvirerer vvs’er.**

**Vores gårdrum er meget lydt, og vi opfordrer derfor til, at man viser hensyn, når man opholder sig på gårdterrassen og på altaner.**

**Husets generalforsamling afholdes i april, og indkaldes via mail/brev et par uger forinden.**

**Har man spørgsmål, problemer eller idéer til huset, er man altid velkommen til at skrive til bestyrelsen eller viceværten:** **bestyrelse@vestervalde.dk** **/** **brenoemail@gmail.com** **eller ringe på**

**tlf. 71790208 eller 28410503 mellem kl. 11.00-23.00.**

**Mange venlige hilsener**

**Bestyrelsen**